CELEX: 32016R1058
Language: lt
Date: 2016-06-29 00:00:00
Title: 2016 m. birželio 29 d. Komisijos įgyvendinimo reglamentas (ES) 2016/1058, kuriuo nutraukiamas nugriebto pieno miltelių supirkimo taikant valstybės intervenciją konkursas, paskelbtas Įgyvendinimo reglamentu (ES) 2016/826

30.6.2016   
            
            
               LT
            
            
               Europos Sąjungos oficialusis leidinys
            
            
               L 173/57
            
         KOMISIJOS ĮGYVENDINIMO REGLAMENTAS (ES) 2016/1058
   2016 m. birželio 29 d.
   kuriuo nutraukiamas nugriebto pieno miltelių supirkimo taikant valstybės intervenciją konkursas, paskelbtas Įgyvendinimo reglamentu (ES) 2016/826
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 16 d. Tarybos reglamentą (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (1), ypač į jo 3 straipsnio 6 dalį,
   kadangi:
   
               (1)
            
            
               kai buvo viršyta Reglamento (ES) Nr. 1370/2013 3 straipsnio 1 dalies c punkte nustatyta nugriebto pieno miltelių supirkimo fiksuota kaina taikant valstybės intervenciją 218 000 tonų kiekio riba, Komisijos įgyvendinimo reglamentu (ES) 2016/826 (2) paskelbtas nugriebto pieno miltelių supirkimo konkursas;
            
         
               (2)
            
            
               Reglamento (ES) Nr. 1370/2013 3 straipsnio 1 dalies antra pastraipa, iš dalies pakeista Tarybos reglamentu (ES) 2016/1042 (3), padidinti kiekybiniai apribojimai, 2016 metais taikytini nugriebto pieno miltelių supirkimui fiksuota kaina nuo 2016 m. birželio 30 d.
            
         
               (3)
            
            
               todėl tikslinga nutraukti Įgyvendinimo reglamentu (ES) 2016/826 paskelbtą konkursą ir vėl pradėti nugriebto pieno miltelių supirkimą fiksuota kaina taikant valstybės intervenciją, kol bus pasiekti padidinti kiekybiniai apribojimai;
            
         
               (4)
            
            
               kadangi intervencinės agentūros iš karto po šio reglamento paskelbimo turi pranešti pasiūlymų teikėjams apie konkurso nutraukimą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,
            
         PRIĖMĖ ŠĮ REGLAMENTĄ:
   1 straipsnis
   Konkurso nutraukimas
   Įgyvendinimo reglamentu (ES) 2016/826 paskelbtas konkursas nutraukiamas.
   2 straipsnis
   Įsigaliojimas
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. birželio 29 d.
      
         
            Komisijos vardu
         
         
            Pirmininko pavedimu
         
         Jerzy PLEWA
         
            Žemės ūkio ir kaimo plėtros generalinio direktorato generalinis direktorius
         
      
   
   
      (1)  OL L 346, 2013 12 20, p. 12.
   
      (2)  2016 m. gegužės 25 d. Komisijos įgyvendinimo reglamentas (ES) 2016/826, kuriuo nutraukiamas intervencinis nugriebto pieno miltelių supirkimas fiksuota kaina intervenciniu laikotarpiu, kuris baigiasi 2016 m. rugsėjo 30 d., ir skelbiamas supirkimo konkursas (OL L 137, 2016 5 26, p. 19).
   
      (3)  2016 m. birželio 24 d. Tarybos reglamentas (ES) 2016/1042, kuriuo dėl taikytinų nugriebto pieno miltelių supirkimo kiekybinių apribojimų iš dalies keičiamas Reglamentas (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (OL L 170, 2016 6 29, p.1).